kardosdrur/scandi-wiki huggingface dataset:
Margrethe Reedtz

Margrethe Frederiksdatter Reedtz, gift Sehested (ca. 1618 – 1693) var en dansk adelsdame og godsejer, søster til Tønne Reedtz.

Hun var datter af Birgitte Brahe og rigsråd Frederik Reedtz.

Godsejer 
Hun blev gift i Viborg den 25. september 1640 med Malte Clausen Sehested, som ejede hovedgårdene Boller og Rydhave. Margrethe Reedtz var en dygtig administrator af Rydhave, og det var også en nødvendighed, da hendes mand var væk det meste af tiden, idet han var i militæret. Efter hendes mands død i 1661 blev hun en meget velhavende dame og ejede fra 1661 Rydhave, fra 1662 Vinderup Hovgård, Skodborghus Slot, Øllufgård og Estrup i Malt herred og fra 1685 Blidstrup.

I tingbøgerne for Hjerm-Ginding herredsting, hvorunder Rydhave hørte, nævnes fru Margrethe Reedtz sidste gang levende den 28. oktober 1692. Herefter nævnes hun fra 27. oktober 1693 som sønnen oberst Jens Sehesteds "salig moder", efter hvem han er tilfalden en arvepart. 

Sønnen Claus Maltesen Sehested skyldte ved hendes død penge til sin broder Frederik Sehested, og sidstnævnte lod efter Margrethes død gøre arrest udi sin broders tilfaldne arvelod så han dermed kunne nyde sin betaling. Dette ses blandt andet i et brev dateret 14. december 1693 fra Frederik Sehested til sin "kære broder" Claus Maltesen Sehested, læst på Hjerm-Ginding herredsting den 12. januar 1694.

Hun er begravet i Viborg Domkirke.

Margrethe Reedtz' skole 
i 1684 oprettede hun en skole for fæstebøndernes børn, hvilket var ganske uhørt, og til driften af skolen skænkede hun 200 rigsdaler og det årlige udbytte fra en af sine gårde i Ryde. Endvidere betalte hun lærerlønnen, der udgjorde 20 sletdaler.

Børn 
født 10 børn. men 4 døde tidligt.

 Claus Maltesen Sehested, 16. juli 1641 - efter 1695
 Sophie Maltesdatter Sehested, 10 Aug 1642 - 1706
 Birgitte Sophie Maltesdatter Sehested, 2 Marts 1644 - 22. okt. 1721
 Frederik Sehested 20. febr. 1645 - 1726
 Anne Cathrine Sehested, 22. febr. 1647 - efter 1723
 Steen Maltesen Sehested, 19. apr. 1648
 Steen Maltesen Sehested, 27. apr. 1649
 Christine Maltesdatter Sehested, 9. juni 1650
 Jens Sehested, 22. sept. 1651 - 16. maj 1730
 Lisbeth Maltesdatter Sehested,19 Okt 1652 - 1653

Kilder 

 Genealogi Skeel-Schaffalitzky, Santasilia

Margrethe
Danskere i 1600-tallet
Godsejere fra Danmark
Filantroper fra Danmark
Slægten Sehested (fra Nørrejylland)
Frederik af Hessen-Kassel

Frederik af Hessen-Kassel kan henvise til

 Frederik 1. af Hessen-Kassel, også Frederik 1. af Sverige, svensk konge
 Frederik 2. af Hessen-Kassel, (1720-1785) landgreve af Hessen-Kassel fra 1760 til 1785
 Frederik af Hessen-Kassel (1747-1837), titulær landgreve og dansk (senere hollandsk) general
 Frederik af Hessen-Kassel (1771-1845), dansk fyrstelig, general og statholder i hertugdømmerne
 Frederik af Hessen-Kassel (1820-1884), tronarving til Danmark og Hessen-Kassel
Socialisering (økonomi)

Socialisering benyttes - især i ældre marxistisk litteratur - synonymt med økonomisk socialisering om produktionsforhold, hvor arbejderne selv har kontrollen med produktionen i virksomhederne. Begrebet stilles i modsætning til nationalisering, hvor staten overtager styringen  eller ejerskabet i virksomheder, der tidligere var private. Begrebet må ikke forveksles med det sociologiske socialiseringsbegreb.

Betydninger
I den økonomiske diskurs har socialisering flere forskellige, men relaterede betydninger. I socialistisk økonomi henviser udtrykket sædvanligvis til en omstrukturering af den kapitalistiske produktion; i stedet for at skabe profit til kapitalejerne, skal produktionen af varer og tjenesteydelser direkte tilfalde arbejderne. I sin mest vidtgående form indebærer det afslutningen på den monetære værdiansættelse af produktionsprocessen.  

Socialisering er også blevet brugt som en fællesbetegnelse for forskellige typer af socialt ejerskab, herunder forskellige modeller for medarbejderejede kooperativer. I Danmark var sådanne ideer grundlaget for Socialdemokratiets og LOs forslag om Økonomisk demokrati. Økonomen Pat Devine har argumenteret for, at socialisering af virksomhederne er et vigtigt element i en hypotetisk socialistisk økonomi, og definerer det sociale ejerskab som en økonomisk socialisering, hvor virksomheden ejes eller kontrolleres af dem, der direkte arbejder i produktionen.  I modsætning hertil definerer Alec Nove det sociale ejerskab som en form for offentligt ejet virksomhed. med en vis uafhængighed af staten. Det sociale ejerskab er således en modsætning til statsejerskab; i praksis er det eneste konkrete eksempel, der ofte henvises til den model, der blev benyttet i Titos Jugoslavien.

Teori 
Karl Marx og Friedrich Engels benytter begrebet socialisering om den proces, hvor den økonomiske aktivitet ændres fra en isoleret produktion i små enheder til en social relation i større fabrikker. Allerede under kapitalismen påbegyndes en form for socialisering af produktionen på fabrikkerne og en tilsvarende socialisering af arbejdskraften gennem en centralisering af kapitalen. Ifølge marxistisk teori udvikles en modsæætning mellem den socialisrede produktion og det privat ejerskab, som skaber merværdi. Den øgede socialisering indebærer en kollektiv bevidsthed hos arbejderklassen, som kan danne udgangspunkt for overgangen fra kapitalisme til socialisme.

Noter

Politisk økonomi
Marxisme
Gute fahrt

gute fahrt er et tidsskrift som udgives af Delius Klasing Verlag i Tyskland. Tidsskriftet beskæftiger sig med hovedsageligt med bilfabrikanterne Volkswagen og Audi og også lidt Porsche. Det udkommer månedligt til en pris på 3,30 €.

Temaer 
gute fahrt er et bilblad specielt om Volkswagen og Audi. Repertoiret svarer til de klassiske biltidsskrifter. I centrum er teknik, trends og tests. Også trafikpolitik, reportager og rejseberetninger spiller en bærende rolle i det første tyske specialmagasin om Volkswagen og Audi.

Offentliggørelse 
gute fahrt udkom første gang i 1950. Tidsskriftet blev efter forlagets opgivelser solgt i ca. 70.000 eksemplarer pr. måned

Kritik 
Der har været heftig kritik mod bladet, da det ikke indeholder gruppetests ligesom Auto Bild, sport auto og auto motor und sport. Et heftig kritikpunkt er ligeledes, at tidsskriftet fås gratis hos Volkswagen- og Audi-forhandlere i Tyskland.

Noter

Eksterne henvisninger 
 Officielt websted (på tysk)

Tidsskrifter fra Tyskland om biler
Etableret i 1950
Volkswagen
Blitz (flertydig)

Blitz har flere betydninger:

 Blitz – en ekstra lyskilde, man benytter ved fotografering for at kompensere for manglende eller uheldigt lys
 Blitzkrieg – en militærstrategi udviklet i Tyskland i 1930'erne
 Blitzkrieg (band) – et engelsk New Wave of British Heavy Metal band, dannet i 1980
 Blitzkrieg (computerspil) – et RTS-spil fra 2003
 Blitzkrieg-doktrinen – en militær strategisk doktrin
 Blitzkrieg (flertydig) – flertydig oversigt
 Blitzen – The Blitz betegner en serie af tyske bombeangreb udført af Luftwaffe mod London og andre byer i det sydlig Storbritannien under 2. verdenskrig
 Blitzpulver – et metalpulver og et oxidationsmiddel, der i fotografiets barndom blev brugt som lyskilde
 Blitzhukommelse – meget levende og langvarige erindringer, der ofte angår personlige minder i forbindelse med vigtige begivenheder
Jules Bastien-Lepage

Jules Bastien-Lepage (1. november 1848 i Damvillers (Meuse) – 9. december 1884 i Paris) var en fransk maler.

Uddannet i Alexandre Cabanels skole til en dygtig og sikker tegner konkurrerede han gentagne gange uden held for Prix de Rome og brød da med traditionen og den akademiske bane,  hvorpå hans kunst syntes at skulle slå ind, for med hensynsløs  sandhedsstræben og indtrængende forståelse at skildre virkeligheden,  nutidslivet og i hverdagsemnets beskedne ramme at gribe og fæstne det  sande, personlige liv. Det er denne egenskab af rydningsmand, der har  givet Bastien-Lepages  kunst dens store og blivende værd, om end nyere kritik nu forholder sig  ret kølig overfor hans arbejdsresultater. Han malede nu - under stigende interesse, misbilligelse fra mange og begejstret tilslutning fra endnu flere - sine, nu klassiske, arbejder som Les foins / Høhøsten, Oktoberdagen / Kartoffelhøst, Jeanne d'Arc i Dom-Remy, Landsbytiggeren  med flere. Hans dybtgående karakterskildring og store herredømme over  formen udfoldede sig også på glimrende måde i hans portrætter. Skønt  Bastien-Lepage  døde i sin manddoms kraft, midt i sin kunstneriske udvikling, skabte  hans kunst, der brød med det gængse ateliermaleri med dets tillavede  lysvirkning og satte friluftsmaleriet i stedet, hurtig skole og har haft stor indflydelse på den plein-air’istiske retning i den moderne kunst. To af hans hovedværker, Oktoberdagen og Landsbytiggeren, var udstillede på Den franske Kunstudstilling i København 1888; det sidste er nu Ny Carlsberg Glyptoteks ejendom. I hans fødeby er der oprejst en statue af ham, udført af Auguste Rodin.

Galleri

Kilde

Note

Eksterne henvisninger 

 

Malere fra Frankrig
Franskmænd i 1800-tallet
Modtagere af Prix de Rome for maleri
Jan Philip Solovej

Jan Philip Solovej (født 14. juni 1961 i København) er en dansk matematiker og professor, som forsker i matematisk fysik.

Han er søn af violinist i Radiosymfoniorkestret Moritz Solovej (død 1986, tidligere gift med Kate Mundt) og hustru, fuldmægtig Suzanne født Chriqui (død 1999). Han er student fra Skt. Jørgens Gymnasium 1979 og er uddannet cand.scient. fra Københavns Universitet 1985. Han erhvervede sin doktorgrad ved Princeton University i 1989. Frem til 1990 var Solovej Visiting Assistant Professor ved Dept. of Mathematics, University of Michigan og i 1990 Post-doctoral fellow ved Dept. of Mathematics, University of Toronto. 1991 blev han Member, School of Mathematics, Institute for Advanced Study og var 1991-95 Assistant Professor ved Dept. of Mathematics, Princeton University. 1995-1997 var han forskningsprofessor ved Institut for Matematik ved Aarhus Universitet og har siden 1997 været professor ved Institut for Matematiske Fag, Københavns Universitet.

I 2012 modtog han 1,5 millioner euro over 5 år i form af et advanced grant fra The European Research Council. Bevillingen gik til projektet The Mathematics of the Structure of Matter.

Han var i 2013 formand for Forskningsrådet for Natur og Univers. I 2000 blev han medlem af Videnskabernes Selskab, i 2001 modtog han undervisningsprisen Årets Harald og i 2002 modtog han Rescue Award (for "significant contributions to mathematical physics").

Solovej har siden 6. juli 1986 været gift med gymnasielærer Mirjam Bornstein (født 9. oktober 1959 i København, datter af skræddermester Max Bornstein og hustru Nora Nielsen født Pedersen) og har to børn.

Kilder 
 CV på Jan Philip Solovejs hjemmeside

Personer i Kraks Blå Bog
Matematikere fra Danmark
Professorer fra Københavns Universitet
Jøder fra Danmark
Medlemmer af Videnskabernes Selskab
Faglitterære forfattere fra Danmark
Danskere i 1900-tallet
Danskere i 2000-tallet
Personer fra København
Dansksprogede forfattere fra Danmark
Jesper Lützen

Jesper Lützen (født 8. oktober 1951 i Svendborg) er en dansk matematiker og professor i matematikkens historie.

Han er uddannet cand.scient. i matematik og fysik fra Aarhus Universitet 1976 og skrev i 1980, med matematikhistorikeren Kirsti Andersen som mentor, en licentiatafhandling i matematikkens historie ved samme universitet og i 1990 en doktorafhandling ved Københavns Universitet. Lützen tog pædagogikum, modtog et stipendium ved Aarhus Universitet og blev ansat ved Odense Universitet. 1989 kom han som docent til Københavns Universitet, hvor han siden 2005 har været professor.

1996 blev Lützen medlem af Videnskabernes Selskab og har siden 1990 været dansk medlem af "International Commission on the History of Mathematics". Han er desuden formand for "Videnskabshistorisk Selskab", medlem af Dansk Matematisk Forening og af American Mathematical Society. I 2012 blev han udnævnt til Fellow of the American Mathematical Society for fremragende bidrag til matematikkens historie.

Udgivelser 
 Mechanistic images in geometric form: Heinrich Hertz´s principles of mechanics, Oxford University Press 2005.
 The prehistory of the theory of distributions, Studies in the history of mathematics and the physical sciences, bind 7, Springer Verlag 1982.
 Joseph Liouville 1809-1882. Master of pure and applied mathematics, Springer Verlag 1990
 Heaviside's operational calculus and the attempts to rigorise it, Archive for history of exact sciences, bind 21, 1979, s. 161-200. 
 (sammen med Henk Bos og Kirsti Andersen) Træk af den matematiske analyses historie: En antologi af kilder og sekundær litteratur, Center for Vidensskabstudier, Universität Aarhus, 1987
 (sammen med Bos og Andersen) Træk af den ikke-euklidiske geometris historie, Aarhus Universitet, Center for Vidensskabstudier.

Kilder 
 Omtale af Jesper Lützens hos Systime 

Personer i Kraks Blå Bog
Matematikere fra Danmark
Professorer fra Københavns Universitet
Medlemmer af Videnskabernes Selskab
Faglitterære forfattere fra Danmark
Danskere i 1900-tallet
Danskere i 2000-tallet
Personer fra Svendborg
Foreningsformænd fra Danmark
Videnskabsformidlere fra Danmark
Ansatte ved Odense Universitet
Dansksprogede forfattere fra Danmark
Videnskabshistorikere fra Danmark
Alumni fra Aarhus Universitet
So wird’s gemacht

So wird’s gemacht er en tysk bogserie med modelspecifikke reparationsvejledninger til personbiler.

Den første bog i den aktuelle række udkom i 1974 og omhandler Volkswagen Passat. Frem til i dag er der udkommet mere end 150 forskellige titler med et samlet oplag på mere end fem millioner eksemplarer. De til udfærdigelse og illustration af bøgerne benyttede biler stilles som regel til rådighed af automobilindustrien. Forfatteren har siden den første udgave heddet Hans-Rüdiger Etzold.

Allerede i 1960'erne udkom der udgaver på Delius Klasing Verlag, både for Volkswagen Type 1 og 3. 

Der reklameres bl.a. for bøgerne i tidsskriftet "gute fahrt", som udgives af samme forlag.

Bogseriens konkurrenter er bl.a. Jetzt helfe ich mir selbst ("nu hjælper jeg mig selv") fra Motorbuch-Verlag (motorbogsforlaget) og Reparaturanleitungen (reparationsvejledninger) fra Bucheli Verlag.

Visse ældre titler kan ses gratis på det officielle websted.

Eksterne henvisninger 
 Officielt websted (på tysk)
 Liste på buch.archinform.net  (på tysk, også udgåede titler)

Faglitterære bøger
Litteratur fra Tyskland
Etableret i 1974
Abingdon

Abingdon dækker over flere steder:

Canada
 Abingdon, Ontario

 USA
 Abingdon, Iowa
 Abingdon, Illinois
 Abingdon, Maryland
 Abingdon, North Carolina
 Abingdon, South Carolina
 Abingdon, Virginia

 Storbritannien
 Abingdon-on-Thames, Oxfordshire
Curologi

Curologi er læren om omsorg og sygepleje.

cura kommer fra latin og betyder omhu, omsorg eller bekymring.

Curologi som begreb og som fag er begyndt at vinde ind på det sygeplejefaglige område.

Den amerikanske sygeplejeforsker Donna Vredevoe fremsætter 4 kerneområder som curologi omfatter:
Stress og stressreduktion,velvære og sundhedsfremme, kommunikation og undervisning
samt reduktion af gener og bivirkninger ved sygdom og behandling.

Kilder
 Graubæk, Anne Mette. (2009) Tillæg til: sygeplejebogen 1, 1. del, patientologi, sygeplejens værdier og virksomhedsfelt.

Sygepleje
Axel Jansson

Carl Axel Jansson (født 24. april 1882 i Stockholm, død 22. september 1909 smst) var en svensk skytte. som deltog i OL 1908 i London.

Jansson deltog i tre discipliner ved OL 1908. Han vandt sølvmedalje i holdkonkurrencen i 300 m riffel, tre stillinger (sammen med Gustaf Adolf Jonsson, Per-Olof Arvidsson, Gustav-Adolf Sjöberg, Claës Rundberg og Janne Gustafsson).

Han deltog desuden i den individuelle konkurrence i 300 m riffel, tre stillinger, hvor det med 843 point blev til en syvendeplads. Endelig opnåede han sammen med Claës Rundberg, Gustaf Adolf Jonsson, Janne Gustafsson, Per-Olof Arvidsson og Ossian Jörgensen en femteplads i militærriffel fra seks forskellige afstande.

Referencer

Eksterne henvisninger 

Skytter fra Sverige
Personer fra Stockholm
Deltagere for Sverige ved sommer-OL 1908
Olympiske sølvmedaljevindere fra Sverige
David McMackon

David McMackon (født 19. marts 1858, død 10. december 1922) var en canadisk skytte som deltog i OL 1908 i London.

McMackon vandt en sølvmedalje i skydning under OL 1908 i London. Han kom på en andenplads i holdkonkurrencen i lerdueskydning-konkurrencen. De andre på holdet var Walter Ewing, George Beattie, Arthur Westover, Mylie Fletcher og George Vivian.

Eksterne henvisninger 

Skytter fra Canada
Olympiske sølvmedaljevindere fra Canada
York (flertydig)

York dækker over flere steder:
York en by i England

Australien 
 Cape York Peninsula
 York, Western Australia
 Yorke Peninsula

Canada 
 Ontario
 York County, Ontario
 York, Ontario
 York, Upper Canada, tidligere navn for Toronto før 1834
 Andre provinser
 York County, New Brunswick
 York, Edmonton, en forstad i Edmonton, Alberta

England 
 York (North Yorkshire)
 Yorkshire and the Humber
 York, Lancashire

Grønland 
 Kap York
 York, Grønland

Sierra Leone 
 York Sierra Leone

USA 
 York, Alabama
 York, Maine
 York, Montana
 York, Nebraska
 York, New York
 York, North Dakota
 York, Pennsylvania
 York, South Carolina
 York, Charter Township, Michigan
 York Harbor, Maine
 York Haven, Pennsylvania
 York River, Virginia
 York Springs, Pennsylvania
Matthias Grünewald

Matthias Grünewald (født mellem 1470 og 1480, levede til hen i mod 1530) var en tysk maler.

Om hans liv ved man grumme lidt; han skal være født i Aschaffenburg, har virket i Mainz, en tid været sindssyg; selve hans kunst har i lang tid hvilet i mørke. Som sikkert værk kan først og fremmest nævnes alterværket i museum i Colmar, et af Guido Guersi for klostret Isenheim stiftet alterbillede med Skt Antonius, Skt Sebastian, Eneboerne Antonius og Paulus, Madonna omgivet af musicerende og syngende engle, samt den særlig karakteristiske fremstilling af den hellige Antonius’ fristelser, overhovedet et i kolorit og åndeligt indhold fremragende værk med ejendommelig fantastiske landskabsmotiver. Andre arbejder: Den hellige Mauritius og Erasmus i Münchens Pinakotek, bestilt af kardinal Albrecht af Brandenburg for den af ham 1518 opførte Kollegiatstiftskirke i Halle (Saale), samt alterfløjene med Skt Cyriacus og Skt Laurentius i bymuseet i Frankfurt am Main. Tilnavnet "Den tyske Correggio", som allerede Joachim von Sandrart har givet ham, antyder godt hans kunsts styrke, det fine chiaroscuro, et fortrinligt malerisk foredrag, der bredt og kraftigt gengiver tingene, medens formgivningen ofte har iøjnefaldende mangler. I hans kunst er der mægtig fantasi, stærke følelsesudtryk og bevægelsesillusion.

Galleri

Kilde 

 

Malere fra Tyskland
Renæssancemalere
Tyskere i 1500-tallet
Claes Borgström

Claes Gustaf Borgström (født 21. juli 1944 i Stockholm, død 15. maj 2020) var en svensk advokat der var indblandet i en række højt profilerede sager om Thomas Quick og Julian Assange. Fra 2000 til 2007 var han Sveriges jämställdhetsombudsman (ligestillingsombudsmand).

Han kommenterede også Palmemordet og skrevet en bog om det.

Ombudsmænd
Advokater fra Sverige
Personer fra Stockholm
Harry Sears

Harry Edward Sears (11. maj 1870 i Boston - 19. oktober 1920) var en amerikansk skytte som deltog i OL 1912 i Stockholm.

Sears blev olympisk mester i skydning under OL 1912 i Stockholm. Han vandt i holdkonkurrencen i 50 m pistol.
De andre på holdet var Al Lane, Peter Dolfen og John Dietz.

Han begik selvmord ved at skyde sig selv i hjertet.

Eksterne henvisninger 
 http://www.sports-reference.com/olympics/athletes/se/harry-sears-1.html 

Skytter fra USA
Personer fra Boston
Personer der har begået selvmord
Deltagere ved sommer-OL 1912
20. etape af Tour de France 2013

Tyvende etape af Tour de France 2013 er en 125 km lang bjergetape. Den bliver kørt lørdag den 20. juli fra Annecy til Annecy-Semnoz i Haute-Savoie.

Dette er sidste chance for at ændre i det samlede klassement og i kampen om den prikkede bjergtrøje. Efter en tur rundt om Annecy søen begynder dette års sidste stigninger med først Mont Revard efter 78,5 km, og sidst den 10,7 km lange finale på bjerget Semnoz med en gennemsnitsstigning på 8,5%.

Eksterne henvisninger 
 Etapeside  på letour.fr 

20
3. etape af Tour de France 2013

Tredje etape af Tour de France 2013 er en 145 km lang kuperet etape. Den bliver kørt mandag den 1. juli fra Ajaccio til Calvi på Korsika.

Dette er den tredje og sidste etape på øen Kosika. Rytterne skal over fem små bjergtoppe.

Eksterne henvisninger 
 Etapeside  på letour.fr 

03
Tour de France 2013, 3. etape af
Ralph Spotts

Ralph Lewis Spotts (14. juni 1875 i Canton - 17. april 1924 i New York) var en amerikansk skytte som deltog i OL 1912 i Stockholm.

Spotts blev olympisk mester i skydning under OL 1912 i Stockholm. Han vandt i holdkonkurrencen i lerdueskydning-konkurrencen. De andre på holdet var Jim Graham, Charles Billings, John Hendrickson, Frank Hall og Edward Gleason.

Eksterne henvisninger 
 http://www.sports-reference.com/olympics/athletes/sp/ralph-spotts-1.html 

Skytter fra USA
Deltagere ved sommer-OL 1912
Charles Billings

Charles W. Billings (26. november 1866 - 13. december 1928) var en amerikansk skytte som deltog i OL 1912 i Stockholm.

Billings blev olympisk mester i skydning under OL 1912 i Stockholm. Han vandt i holdkonkurrencen i lerdueskydning-konkurrencen. De andre på holdet var Jim Graham, Ralph Spotts, John Hendrickson, Frank Hall og Edward Gleason.

Eksterne henvisninger 
 

Skytter fra USA
Deltagere ved sommer-OL 1912
Neurofeedback

Neurofeedback (NFB), også kaldet neuroterapi, neurobiofeedback eller EEG biofeedback, er en slags biofeedback, som bruger realtidsbilleder af elektroencefalografi (EEG), funktionel magnetisk resonans billeddannelse (fMRI) eller andre billeddannelsesteknikker til at illustrere hjerneaktivitet, oftest med øje for at manipulere eller forandre centralnervesystemets aktivitet. Hjerneaktivitet måles med f.eks. EEG ved hjælp af elektroder monteret i hovedbunden eller med fMRI, hvor patienten placeres i en MR-scanner. Målinger af hjerneaktiviteten signalbehandles løbende i en computer. Relevante parametre udtrækkes af signalet (f.eks. styrken af bølgeaktivitet i det såkaldte alfa-bånd). Forandringer i et givet parameter illustreres overfor patienten i realtid som et feedback-signal, f.eks. ved hjælp af et videobillede, lyd eller taktilt (f.eks. en vibrator). Der etableres dermed et lukket tilbagekoblings-kredsløb mellem patient og måleudstyr. Ved at forsøge at manipulere feedback-signalet kan patienten manipulere det givne parameter i det målte signal fra hjernen og dermed manipulere sin egen hjerneaktivitet.

Fortalere mener at neurofeedback er en effektiv intervention mod bl.a. ADHD, PTSD og epilepsi. Der forskes i effektiviteten af behandling af autisme, hovedpine, søvnløshed, angst, misbrug af alkohol og andre narkotika. Om end der foreligger en del forskning i virkningen af neurofeedback ved specifikke lidelser, navnlig på mindre grupper, er effektiviteten af neurofeedback i det store hele uafdækket.

Kilder 

Diagnostik
Neuropsykologi
4. etape af Tour de France 2013

Fjerde etape af Tour de France 2013 er en 25 km lang etape der køres som et holdløb. Den bliver kørt tirsdag den 2. juli i og omkring storbyen Nice.

Det er 35 gang at Nice enten er start- eller målby for en etape i Tour de France.

Eksterne henvisninger 
 Etapeside  på letour.fr 

04
Tour de France 2013, 4. etape af
John Hendrickson

John Henry Hendrickson (20. oktober 1872 i Long Island - 24. februar 1925 i Queens) var en amerikansk skytte som deltog i OL 1912 i Stockholm.

Hendrickson blev olympisk mester i skydning under OL 1912 i Stockholm. Han vandt i holdkonkurrencen i lerdueskydning-konkurrencen. De andre på holdet var Jim Graham, Charles Billings, Ralph Spotts, Frank Hall og Edward Gleason.

Eksterne henvisninger 
 http://www.sports-reference.com/olympics/athletes/he/john-hendrickson-1.html 

Skytter fra USA
Deltagere ved sommer-OL 1912
5. etape af Tour de France 2013

Femte etape af Tour de France 2013 er en 219 km lang flad etape. Den bliver kørt onsdag den 3. juli fra Cagnes-sur-Mer til Marseille.

Det er 34 gang at Marseille enten er start- eller målby for en etape i Tour de France. Foruden Jakob Piil i 2003 og Cédric Vasseur i 2007, er etapeafslutninger i Marseille altid blevet afgjort i en massespurt.

Eksterne henvisninger 
 Etapeside  på letour.fr 

05
Marseille